પાટીદાર સંદેશ અને તેના તંત્રીઓ વારે ઘડીએ કહેતા હોય છે, સમાજના લોકો શું ચાહે છે, તેની ખબર સમાજથી વધારે તેમને હોય છે. અને તેનુ કારણ, તેમના પ્રમાણે, તેમના અમુક ગ્રાહકો, તેમને જાણ કરતા હોય છે. અહિં સમજવાની વાત એ છે કે અમુક મુઠ્ઠીભર લોકો વારે ઘડીએ સમાજ વિરુદ્ધમાં હવા ફેલાવવાની વાતો કરે તો તેની વાતો સંપુર્ણ ભારતભરની સમાજની છે એવું નથી. પાટીદાર સંદેશના મુઠ્ઠીભર ગ્રાહકો, તેમાં પણ તેમને અભીપ્રાય આપનાર કહેવાતા 5-7 લોકો, સામે કેન્દ્રિય સમાજ પાસે લાખો લોકોના વિચાર ભેગા કરીને ચાલવાની વ્યવસ્થા, જેમાં ઝોનો અને ભારતભરની સમાજો સંકળાયલી છે. તે સમાજોનું પ્રતિનિધિત્વ સ્થાનીક સમાજોના આગેવાનો આને બૌધીક વર્ગ કરે છે. લોકોના વીચારો જાણવા સામાન્ય સભાઓ જેવી સજ્જડ વ્યવસ્થા છે. તેની સામે પાટીદાર સંદેશની વ્યવસ્થા શૂન્ય શીવાય કંઈ નથી. માટે, જ્યારે સતપંથ જેવા મુદ્દા પર કેન્દ્રિય સમાજ કોઈ નિર્ણય લેતો હોય તો લોકોના વિચારો જાણીને લેતો હોય. પછી જેમ તમે કહો છો કે સતપંથ સનાતનના વિવાદનો અંત લાવો, તો લોકો સમજેજ છે, કે આનો અંત સમાજે સતપંથને અલગ કરીને કરી દીધો છે. તેના સારા પરીણામો આવવાની શરૂઆત થઈ ગઈ છે અને હજી થોડા દાયકાઓ જશે, ત્યાર પછી, સંપુર્ણ રીતે સતપંથ સમસ્યાનો સડો સમાજમાંથી સમાપ્ત થઈ જશે. તમે ખોટી રીતે આ વાતને ઉછાળશો નહી અને વિવાદને હવા દેતા રહેશો નહીં, તો જલદીથી વિવાદ સમાપ્ત થશે. (તમે કહો છો કે વિવાદને છંછેડશું નહીં, પણ, આ લેખમાં ઉપર સાબિત થયા પ્રમાણે, તરતજ છંછેડવાનું કામ કરો છો.)